آیت ‌الله علوی گرگانی:

علماء ھدایت کے ذمہ دار اور صبر بلاوں میں آزمائش کا پیمانہ ہے

رسا نیوز ایجنسی - حضرت آیت ‌الله علوی گرگانی نے عمل میں اخلاص پیدا کرنے کی تاکید کرتے ہوئے کہا: ابتداء انقلاب میں بعض افراد نے بہت خدمتیں کی ہیں مگر بعد میں انقلاب کے راستہ سے بہک گئے ، لھذا ہمیں ہمیشہ اپنے اچھے انجام کی دعا کرنی چاہئے ۔

خبر کا کوڈ: ۶۵۹۵

تاریخ: ۰۷ تير ۲۰۱۴ - ۱۵:۵۴

رسا نیوز ایجنسی کے رپورٹر کی رپورٹ کے مطابق، مراجع تقلید قم میں سے حضرت آیت ‌الله سید محمدعلی علوی گرگانی نے آج قم پولیس سے ملاقات میں کہا: حضرت زھراء سلام اللہ علیھا کی حیات متعدد دروس کی حامل ہے ، لوگ آپ کی زندگی سے سبق لیں ۔

انہوں ںے یہ بیان کرتے ہوئے کہ لوگ دینی ، اخلاقی اور مذھبی نکات کو بزرگان دین سے حاصل کریں کہا: لوگ، بزرگان دین سے مذھبی اور اخلاقی باتیں سیکھنے کے بعد دوسروں کو بھی اس سے اگاہ کریں اور سب کو اس کی تعلیم دیں ۔

حوزہ علمیہ قم کے اس نامور استاد نے تعلیم اور تعلم کے حوالہ سے موجود روایات کی جانب اشارہ کیا اور کہا: رسول اسلام (ص) نے فرمایا کہ خدا رحمت کرے ان لوگوں پر جو خود علم حاصل کرنے کے بعد دوسروں کو اس کی تعلیم دیتے ہیں ۔

حضرت آیت ‌الله علوی گرگانی نے بزرگان اور عالم دین کی ذمہ داریاں انسانوں کی ھدایت جانا اور کہا: کبھی علماء کرام باتوں کو مختلف اھداف و مقاصد کے تحت بیان کرتے ہیں ، لھذا لوگ ان باتوں کے پس پردہ موجود مقاصد کو بھی سمجھنے کی کوشش کیا کریں ۔

انہوں نے اس بات کی جانب اشارہ کرتے ہوئے کہ تفسیر قران کریم ہر کسی کا کام نہیں ہے کہا: قران کریم کے سترہ بطن موجود ہیں اور ذاتی راء کے تحت قران کریم کی تفسیر کرنے کا مقام جہنم ہے ۔

حوزہ علمیہ قم کے اس نامور استاد نے عمل میں اخلاص پیدا کرنے کی تاکید کرتے ہوئے کہا: ابتداء انقلاب میں بعض افراد نے بہت خدمتیں کی ہیں مگر بعد میں انقلاب کے راستہ سے ہٹ گئے ، لھذا ہمیں ہمیشہ اپنے اچھے انجام کی دعا کرنی چاہئے ۔

حضرت آیت ‌الله علوی گرگانی نے مولائے کائنات سے منقول روایت کی جانب اشارہ کرتے ہوئے کہ مقصد فلسفہ امتحان الھی کو بیان کیا اور کہا: انسانوں کی حیات میں بہت زیادہ فراز و نشیب اتے ہیں ، لھذا ہم سختیوں کے دور میں ہرگز منحرف نہ ہوں کیوں کہ خداوند متعال بلاوں کے ذریعہ انسان کے صبر کا امتحان لیتا ہے ۔